[pic] | EUROOPA ÜHENDUSTE KOMISJON |

Brüssel 20.5.2009

KOM(2009) 232 lõplik

Ettepanek:

NÕUKOGU MÄÄRUS,

millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse autonoomsed tariifikvoodid ja sätestatakse nende haldamine

SELETUSKIRI

ETTEPANEKU TAUST

Ettepaneku põhjused ja eesmärgid

Ühenduse teatavate autonoomsete tariifikvootide kvoodimahust ei piisa ühenduse tööstuse vajaduste rahuldamiseks käesoleval kvoodi kehtivusajal. Vastuseks mitmete liikmesriikide taotlustele kaalus komisjon koos asjaomaste valitsuste ekspertidega, kas avada teatavaid tööstustooteid hõlmavad autonoomsed tariifikvoodid või neid suurendada.

Üldine taust

Nõukogu võttis 20. detsembril 1996. aastal vastu määruse (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse autonoomsed tariifikvoodid ja sätestatakse nende haldamine, et ühenduse nõudlust kõnealuste toodete järele saaks täita kõige soodsamatel tingimustel. Seetõttu tuleks vajalikele kogustele avada uued ühenduse tariifikvoodid tollimaksu nullmääraga, häirimata seejuures kõnealuste toodete turgusid. Tollitariifistiku majandusküsimuste töörühma koosolekul peetud arutelud näitasid, et liikmesriigid on nõus avama kvoodid määruse ettepanekuga hõlmatud toodetele või suurendama nende kvoodimahte, häirimata seejuures kõnealuste toodete turgusid.

Teatavate toodete puhul, mille autonoomne tariifikvoot on avatud määrusega (EÜ) nr 2505/96, on kõnealuses määruses sätestatud kvoodimaht väljendatud muudes mõõtühikutes kui toote mass tonnides või kilogrammides või toote väärtus. Juhul kui kõnealuste toodete suhtes ei ole nõukogu 23. juuli 1987. aasta määruse (EMÜ) nr 2658/87 (tariifi ja statistikanomenklatuuri ning ühise tollitariifistiku kohta) I lisas sisalduvas kombineeritud nomenklatuuris sätestatud täiendavat mõõtühikut, võib jääda selgusetuks, millist mõõtühikut kasutatakse. Selguse huvides ja kvootide paremaks haldamiseks on vaja sätestada, et kõnealuste autonoomsete tariifikvootide kasutamiseks tuleb kaupade vabasse ringlusse lubamise tollideklaratsiooni lahtrisse 41 „Täiendavad mõõtühikud” sisestada imporditud toodete täpne kogus, kasutades määruse (EÜ) nr 2505/96 I lisas asjaomaste toodete kvoodimahu suhtes kehtestatud mõõtühikut.

Ettepaneku valdkonnas kehtivad õigusnormid

Määrus (EÜ) nr 2505/96 (EÜT L 345, 31.12.1996, lk 1), mida on viimati muudetud määrusega (EÜ) nr 1362/2008 (ELT L 352, 31.12.2008, lk 18).

Kooskõla Euroopa Liidu muude tegevuspõhimõtete ja eesmärkidega

Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei mõjuta käesolev ettepanek ELiga sooduskaubanduslepingud (nt üldine soodustuste süsteem, AKV süsteem, Lääne-Balkani kandidaatriigid või potentsiaalsed kandidaatriigid) sõlminud riike.

KONSULTEERIMINE HUVITATUD ISIKUTEGA JA MÕJU HINDAMINE

Konsulteerimine huvitatud isikutega

Konsultatsioonimeetodid, peamised sihtvaldkonnad ja vastajate üldiseloomustus

Konsulteeriti tollitariifistiku majandusküsimuste töörühmaga, kes esindab kõigi liikmesriikide tootmisharusid.

Vastuste kokkuvõte ja nende arvessevõtmine

Kõik loetletud kvoodid on töörühmas saavutatud kokkuleppe tulemus.

Eksperdiarvamuste kogumine ja kasutamine

Asjaomased teadus- ja erialavaldkonnad

Eksperdid, kes esindavad liikmesriike tollitariifistiku majandusküsimuste töörühmas.

Kasutatud metoodika

Avalik arutelu.

Peamised organisatsioonid/eksperdid, kellega on konsulteeritud

Iga liikmesriigi määratud eksperdid.

Saadud ja arvessevõetud arvamuste kokkuvõte

Märkimisväärseid pöördumatute tagajärgedega riske ei ole nimetatud

Tollitariifistiku majandusküsimuste töörühma kokkulepe.

Eksperdiarvamuse avalikustamiseks kasutatud vahendid

Ettepaneku avaldamine.

Mõju hindamine

Ei kohaldata.

Ettepanek ei kajastu komisjoni 2009. aasta õigusloome- ja töökavas.

ETTEPANEKU ÕIGUSLIK KÜLG

Kavandatud meetmete kokkuvõte

Nõukogu määrus, millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse autonoomsed tariifikvoodid ja sätestatakse nende haldamine.

Õiguslik alus

Euroopa Ühenduse asutamislepingu artikkel 26.

Subsidiaarsuse põhimõte

Subsidiaarsuse põhimõtet ei kohaldata, sest ettepanek tehakse ühenduse ainupädevusse kuuluvas valdkonnas.

Proportsionaalsuse põhimõte

Ettepanek on proportsionaalsuse põhimõttega kooskõlas järgmistel põhjustel.

Meetmed on kooskõlas põhimõtetega, mille eesmärk on lihtsustada menetlusi väliskaubandusega tegelevate ettevõtjate jaoks, ning komisjoni 1998. aasta teatisega autonoomsete tariifide peatamise ja kvootide kohaldamise kohta (vt EÜT C 128, 25.4.1998, lk 2).

Vahendi valik

Kavandatav vahend: määrus

Muud vahendid ei oleks asjakohased järgmis(t)el põhjus(t)el.

Vastavalt EÜ asutamislepingu artiklile 26 kiidab nõukogu autonoomsete tariifikvootide kohaldamise komisjoni ettepaneku põhjal heaks kvalifitseeritud häälteenamusega.

MÕJU EELARVELE

Saamata jäävad tollimaksud kogusummas 1 576 646 eurot.

LISATEAVE

Kehtiva õigusakti muutmine

Käesoleva ettepaneku vastuvõtmise tulemusel peab teatavaid õigusakte muutma.

Ettepanek:

NÕUKOGU MÄÄRUS,

millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse autonoomsed tariifikvoodid ja sätestatakse nende haldamine

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut[1],

ning arvestades järgmist:

1. Teatavate toodete puhul, mille autonoomne tariifikvoot on avatud määrusega (EÜ) nr 2505/96,[2] on kõnealuses määruses sätestatud kvoodimaht väljendatud muudes mõõtühikutes kui toote mass tonnides või kilogrammides või toote väärtus. Juhul kui kõnealuste toodete suhtes ei ole nõukogu 23. juuli 1987. aasta määruse (EMÜ) nr 2658/87 (tariifi ja statistikanomenklatuuri ning ühise tollitariifistiku kohta)[3] I lisas sisalduvas kombineeritud nomenklatuuris sätestatud täiendavat mõõtühikut, võib jääda selgusetuks, millist mõõtühikut kasutatakse. Selguse huvides ja kvootide paremaks haldamiseks on vaja sätestada, et kõnealuste tariifikvootide kasutamiseks tuleb kaupade vabasse ringlusse lubamise tollideklaratsiooni lahtrisse 41 „Täiendavad mõõtühikud” sisestada imporditud toodete täpne kogus, kasutades määruse (EÜ) nr 2505/96 I lisas asjaomaste toodete kvoodimahu suhtes kehtestatud mõõtühikut.

2. Ühenduse nõudlus määruses (EÜ) nr 2505/96 käsitletavate toodete järele tuleks rahuldada kõige soodsamatel tingimustel. Seetõttu tuleks alates 1. juulist 2009 vajalikele kogustele avada kolm uut ühenduse tariifikvooti tollimaksu nullmääraga, vältides asjaomaste toodete turgude häirimist.

3. Järjekorranumbrit 09.2767 kandva ühenduse autonoomse tariifikvoodi maht ei ole ühenduse tööstuse vajaduste tarbeks piisav. Seepärast tuleks kõnealust kvoodimahtu suurendada.

4. Järjekorranumbrit 09.2806 kandva ühenduse autonoomse tariifikvoodi tootekirjeldus tuleks üle vaadata.

5. Seepärast tuleks määrust (EÜ) nr 2505/96 vastavalt muuta.

6. Kuna tariifikvoodid peavad jõustuma 1. juulil 2009, tuleks käesolevat määrust kohaldada alates samast kuupäevast ning see peaks jõustuma viivitamata,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 2505/96 muudetakse järgmiselt.

1) Lisatakse artikkel 1a järgmises sõnastuses:

„ Artikkel 1a

Vabasse ringlusse lubamise deklaratsiooni esitamisel, mis hõlmab taotlust kasutada käesoleva määrusega avatud autonoomset tariifikvooti, mille kvoodimaht on väljendatud muu mõõtühiku abil kui toote mass tonnides või kilogrammides või toote väärtus, kui toote suhtes ei ole nõukogu määruse (EMÜ) nr 2658/87[4] I lisas sisalduvas kombineeritud nomenklatuuris sätestatud täiendavat mõõtühikut, tuleb kõnealuse deklaratsiooni lahtrisse 41 „Täiendavad mõõtühikud” märkida imporditavate toodete täpne kogus, kasutades käesoleva määruse I lisas asjaomaste toodete kvoodimahu suhtes kehtestatud mõõtühikut.”

2) I lisa muudetakse järgmiselt:

a) lisatakse käesoleva määruse I lisas sätestatud toodete tariifikvoodid;

b) tariifikvootide read, mis kannavad järjekorranumbrit 09.2767 ja 09.2806 asendatakse käesoleva määruse II lisas sätestatud ridadega.

Artikkel 2

Käesolev määrus jõustub selle Euroopa Liidu Teatajas avaldamise päeval.

Määrust kohaldatakse alates 1. juulist 2009.

Artikli 1 lõike 2 punkti b kohaldatakse siiski alates 1. jaanuarist 2009.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

I LISA

Artikli 1 lõike 2 punktis a osutatud tariifikvoodid:

Jrk nr | CN-kood | TARIC | Kauba kirjeldus | Kvoodi kehtivusaeg | Kvoodi maht | Kvoodi tollimaks |

09.2813 | ex 3920 91 00 | 94 | Kolmekihiline polüvinüülbutüraal-koekstrusioonkile ilma gradueeritud värvilise ribata, sisaldab plastifikaatorina 29–31 % massist 2,2’-etüleendioksüdietüülbis(2-etüülheksanaati) | 1.7. - 31.12. | 500 000 m² | 0 % |

09.2807 | ex 3913 90 00 | 86 | Mittesteriilne naatriumhüaluronaat | 1.7. - 31.12. | 55 000 g | 0 % |

09.2815 | ex 6909 19 00 | 70 | Katalüsaatorite või filtrite kandjad, valmistatud poorsest keraamilisest materjalist, peamiselt alumiinium- ja titaanoksiididest, kogumahuga kuni 65 liitrit, millel on ristlõike 1 cm² kohta vähemalt üks läbiv kanal (ühest või mõlemast otsast avatud) | 1.7. - 31.12. | 190 000 ühikut | 0 % |

II LISA

Artikli 1 lõike 2 punktis b osutatud tariifikvoodid:

Jrk nr | CN-kood | TARIC | Kauba kirjeldus | Kvoodi kehtivusaeg | Kvoodi maht | Kvoodi tollimaks |

09.2806 | ex 2825 90 40 | 30 | Volframtrioksiid, sealhulgas sinine volframoksiid | 1.1.-31.12. | 12 000 tonni | 0 % |

09.2767 | ex 2910 90 00 | 80 | Allüülglütsidüüleeter | 1.1.-31.12. | 2500 tonni | 0 % |

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS:

Nõukogu määrus, millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse autonoomsed tariifikvoodid ja sätestatakse nende haldamine

2. EELARVEREAD:

Peatükk ja artikkel: peatükk 1 2, artikkel 1 2 0

Kõnealuseks aastaks eelarves ettenähtud summa: 17 655 800 000 eurot

3. FINANTSMÕJU

x( Ettepanekul puudub finantsmõju kuludele, küll aga on sellel järgmine mõju tuludele:

miljonites eurodes (üks koht pärast koma)

Eelarverida | Tulu[5] | 6-kuuline periood alates 1.7.2009 | [Aasta 2009] |

Artikkel 120 | Mõju omavahenditele | 1.7.2009– 31.12.2009 | -1,6 |

4. PETTUSEVASTASED MEETMED

Tariifikvootide haldamist reguleerivad sätted sisaldavad ka vajalikke meetmeid pettuse ja eeskirjade eiramise ennetamiseks ning kaitseks nende vastu.

I LISA

Kehtiv alates 1.7.2008:

Toote kirjeldus | Kvoodi maht (ühikut/tonni) | Eeldatav hind (eurot m² kohta/eurot kg/ühiku kohta) | Tolli-maksumäär (%) (ühised tollitariifid 2009) | Kvoodi tollimaks (%) | Eeldatav tulude vähenemine (eurodes) |

Kile 09.2813 | 500 000 m² | 6,26 | 6,1 | 0 | 190 930 |

Naatriumhüaluronaat 09.2807 | 55 kg | 173 081 | 6,5 | 0 | 618 765 |

Kandjad 09.2815 | 190 000 ühikut | 100 | 5 | 0 | 1 045 000 |

Tulude koguvähenemine: (1 854 695 eurot – 463 673 eurot) = 1 391 022 eurot (neto).

II LISA

Kehtiv alates 1.7.2008:

Toote kirjeldus | Kvoodi mahu muutus (ühikut/tonni) | Hinnanguline hind (eurot tonni kohta) | Tolli-maksumäär (%) (ühised tollitariifid 2009) | Kvoodi tollimaks (%) | Eeldatav tulude vähenemine võrreldes eelmise kvoodi kehtivusajaga (eurodes) |

Eeter 09.2767 | + 1000 tonni (esialgne maht: 1500 tonni) | 4500 | 5,5 | 0 | 247 500 |

Tulude koguvähenemine võrreldes kvoodi eelmise kehtivusajaga: (247 500 eurot – 61 875 eurot) = 185 625 eurot (neto).

.

[1] ELT L […], […], lk […].

[2] EÜT L 345, 31.12.1996, lk 1.

[3] EÜT L 256, 7.9.1987, lk 1.

[4] EÜT L 256, 7.9.1987, lk 1.

[5] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.